**Upute za roditelje**

* Roditelji/skrbnici **ne moraju dovoditi** djecu u škole; ako ih dovode, **ne ulaze u školsku zgradu**, već dolaze do ulaza pri čemu zadržavaju distancu od najmanje 1,5 metra u odnosu na druge roditelje/skrbnike i djecu.
* Kontakt roditelja i učitelja odvija se **elektronskim putem** (e-mail, web škole, zoom, WhatsApp).
* Roditelji/skrbnici ne smiju se okupljati u dvorištu škole.
* Učenici moraju imati pripremljenu **marendu koju donose od kuće**.
* **Roditelji ne dolaze** u pratnji učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.
* Roditelji **ne dovode učenika u školu** ukoliko: ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ima izrečenu mjeru samoizolacije ili imaju saznanja da je zaraženo s COVID-19.
* Roditelji/skrbnici dužni su **izmjeriti tjelesnu temperaturu** djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu, već se javljaju telefonom učitelju i izabranom pedijatru/liječniku obiteljske medicine radi odluke o testiranju i liječenju djeteta.
* Roditelj/skrbnik treba se upoznati s [*Uputama HZJZ*](https://www.hzjz.hr/wp-content/uploads/2020/03/Upute_vrtici_skole.pdf)[*–a*](https://www.hzjz.hr/wp-content/uploads/2020/03/Upute_vrtici_skole.pdf), modelom rada škole, te protokolima koji su doneseni na razini ustanove.

***Roditelji su značajna karika u krugu povjerenja za učenje, ali i za podršku učeniku u općem razvoju, usvajanju vrijednosti i odgoja u cjelini***.